Detalje fra gobelin på Frederiksborgmuseet
Gobelin fra Frederiksborg slott med kortspillere
**Karel van Mander (II)** (født 1579 i Kortrijk, død 1623 i Delft) var en maler og gobelinvever som blant annet virket i Danmark. 

Han var sønn av Karel van Mander (I), og ble utdannet hos faren. Sammen med kunstneren Grimani og den tyske rikmann Nicolai Snouckaerts, startet han selv en fabrikk. I Danmark ønsket Christian IV seg en serie gobeliner til Frederiksborg slotts riddersal, og kom i kontakt med Karel, som sikret seg leveransen. Han skulle forherlige kongen ved å skildre hans kroning, samt vise kampplasser som Kalmarkrigen, Kalmar slotts beleiring og andre succesfyldte fortellinger fra Danmark-Norges historie. Karel ble derfor nødt til å avlegge besøk på de historiske stedene, for å kunne hente naturtro motiver frem. Han skulle sende kongen skisser senest i mai 1617, mens de ferdige gobeliner skulle leveres to år senere. 

I 1619 mottok så kongen personlig 18 gobeliner, og en etterbestilling på fire ble fremsendt i 1620. Det kom også bestilling fra andre fyrstelig kunder, som prinsen av Oranien, men forretningen kjørte allikevel ikke godt, og han ble uvenn med sine partnere. Han døde plutselig i 1623, og hans enke, Cornelia Rooswijck flyktet med åtte barn til København, hvor hun hadde penger til gode for gobeliner. Etter en del innviklede prosesser, fikk hun penger tilbage og slo seg ned som urtekremmerske. Forretningen gikk godt, og hun ble leverandør til hoffet. Sønnen, som også het Karel van Mander ble siden hoffmaler hos Christian IV. En annen sønn, Cornelis van Mander, ble sten-og billedhugger for Frederik III av Slesvig-Holsten-Gottorp.

I 1859 gikk gobelinene på Frederiksborg med i brannen, men ble i det 20. århundre gjenvevet etter de opprinnelige skisser og med de samme historiske temaer.

Flere kilder/registre angir dødsdato for Karel van Mander til 26. februar 1623, men dette er trolig dato for begravelsen etter dødsfallet 21. februar.

Referanser
----------

1. ↑   Store norske leksikon, Store norske leksikon-ID Karel\_van\_Mander\_-\_den\_yngre[Hentet fra Wikidata]
2. ↑   ARTIC, oppført som Karel van Mander, II, ARTIC artist ID 47416, besøkt 9. oktober 2017[Hentet fra Wikidata]
3. ↑   Artnet, oppført som Karel van Mander the Younger, Artnet artist ID karel-van-mander-the-younger, besøkt 9. oktober 2017[Hentet fra Wikidata]
4. ↑   Kunstindeks Danmark, Kunstindeks Danmark kunstner ID 9282, besøkt 9. oktober 2017[Hentet fra Wikidata]
5. 1 2   rkd.nl, besøkt 16. oktober 2016[Hentet fra Wikidata]
6. ↑   rkd.nl[Hentet fra Wikidata]
7. ↑   Union List of Artist Names, ULAN 500024975, utgitt 2. november 2017, besøkt 22. mai 2021[Hentet fra Wikidata]
8. ↑   det svenske Nasjonalmuséets kunstnerliste, kulturnav.org, utgitt 12. februar 2016, besøkt 26. februar 2016[Hentet fra Wikidata]
9. ↑  *Karel van Mander 2.* Den store danske
10. ↑  *Karel van Mander*, Weilbachs kunstnerleksikon
11. ↑  *Karel van Mander*, Weilbachs kunstnerleksikon
12. ↑  Heiberg, Steffen: *Cornelis van Mander*, kulturarv.dk. Besøkt 22. mai 2015
13. ↑  «*Frederiksborg slot*, gobelin.dk». Arkivert fra originalen 13. september 2007. Besøkt 4. desember 2011.
14. ↑  Se for eksempel Dansk\_Biografisk\_Leksikon eller www.kulturarv.dk
15. ↑  rkd.nl.

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Prabook **·** Kunstindeks Danmark **·** VIAF **·** SUDOC **·** BPN **·** ULAN **·** KulturNav
 |